als_Latn dik_Latn tur_Latn
Avokati i Popullit shpalli sot vendet vakante për pozicionet e anëtarëve të institucioneve të rivlerësimit kalimtar të gjyqtarëve dhe prokurorëve, konkretisht për anëtar i komisionit dhe gjyqtar i Kolegjit të Apelimit, si dhe Komisionerit Publik.
Vendimi i Igli Totozanit erdhi bazuar në ligjin “Për rivlerësimin kalimtar të gjyqtarëve dhe prokurorëve”, i njohur si ligji i vetingut dhe pasi afatet në dispozicion të presidentit të Republikës ishin djegur.
Të gjithë aplikimet duhet të dorëzohen brenda datës 9 shkurt 2017. Në kërkesën që paraqet, kandidati përcakton vendin vakant, për të cilin është i interesuar të aplikojë. Në rast se kandidati nuk ka përcaktuar asnjë preferencë për vendin vakant, konsiderohet që ai aplikon për të gjithë vendet vakante.
als_Latn als_Latn als_Latn